stanford-oval/wikipedia huggingface dataset:
אלזה (לשבור את הקרח)
הופעות > לשבור את הקרח 2

המלך אגנאר מארנדל מספר לבנותיו הקטנות אלזה ואנה, כי סבא שלהם המלך רונארד, כרת ברית עם שבט נורתולדרה, ובמסגרתה בנה אצלם ביער הקסום סכר. ואולם בקרב שפרץ בין שני השבטים, נהרג המלך רונארד. הקרב מעורר את רוחות היסוד של האדמה, המים, האוויר והאש של היער. לאחר מכן הרוחות מכתרות את היער בקיר ערפל שאי אפשר לעבור דרכו. בנו של המלך רונארד, הנסיך אגנאר (אבא של אלזה ואנה) מצליח להימלט משם בעזרת מושיע לא ידוע.
שלוש שנים לאחר הכתרתה, המלכה אלזה מארנדל חוגגת את הסתיו בממלכה עם אחותה הצעירה הנסיכה אנה, אולף איש השלג, קריסטוף, והאייל סוון. כאשר אלזה שומעת קול מסתורי קורא לה, היא עוקבת אחריו ומעירה בלי כוונה את רוחות היסוד, מה שמאלץ את כל הממלכה להתפנות, כי כל העיר מזדעזעת. גרנד פאבי ומושבת הטרולים, מודעים למצב, הם מגיעים לארנדל ופאבי מודיע להם שעליהם לתקן את הדברים על ידי גילוי האמת על עברה של הממלכה.
אלזה, אנה, אולף, קריסטוף וסוון יוצאים למסע ליער הקסום, בעקבות הקול המסתורי. לאחר המפגש הראשון עם חלקי הערפל במגע של אלזה, מופיעה רוח האוויר, בצורת טורנדו, וסוחפת את כולם במערבולת שלה. אלזה עוצרת את זה על ידי ירי נחלי שלג ויוצרת פסלי-קרח. הפסלים הם תמונות מעברו של אביהם. אז מתברר שאמם, המלכה אידונה, הייתה משבט נורתולדרה, והיא זו שהצילה את אגנאר. הם נתקלים בצפון נורתולדרה בשתי כיתות חיילים משבט ארנדל ומשבט נורתולדרה, שעדיין נמצאים בסכסוך זה עם זה. כשרוח האש מופיעה, אלזה מגלה שהיא סלמנדרה קסומה נסערת והיא מרגיעה אותה. אלזה ואנה יוצרות הפסקת אש בין החיילים משני השבטים. מאחר שהם מסבירים כי אמם הייתה בת שבט נורתולדרה, ואביהם בא מארנדל, כי זה החיבור באהבה בין היריבים. לימים אלזה לומדת את קיומה של רוח חמישית והיא זו שתאחד בין האנשים לבין הקסם שבטבע.
אלזה ממשיכה לנסוע צפונה עם אנה ואולף. הם מוצאים את הספינה הטרופה של הוריהם ומפה עם מסלול לאתהאלן, נהר מיתולוגי שאמור להכיל את כל הסברי העבר של אמם ואביהם. אלזה מרגישה אשמה בכך שהוריה אבדו בים בחיפוש אחר תשובות לכוחותיה הקסומים. אלזה מחליטה לנסוע לבד ושולחת את אנה ואולף למקום מבטחים. אלזה נתקלת בנוק, רוח המים, הלובשת צורה של סוס. אלזה שרה ושהיא מגיעה לסוף קרחון רוח המים מגלה לאלזה כי הקול ששמעה היה קריאתה של אמה, והסיבה שהיא נולדה עם כוחות היא בגלל המעשה הנעלה של אידונה להציל את אגנאר, שהפך את אלזה לרוח החמישית. אלזה לומדת שהסכר נבנה כדי לצמצם את משאבי נורתולדרה וכי סבה רונארד הוא זה שיצר את הסכסוך האלים, על ידי הריגת המנהיג הלא-חמוש של נורתולדרה. אלזה שולחת את המידע הזה לאנה ואז קופאת ומתה. אנה מקבלת את המסר של אלזה ומגיעה למסקנה שיש להשמיד את הסכר כדי להחזיר את השלום בין השבטים. היא שרה שיר ומתאבלת על אחותה ועל אולף, שהיתפוגג לאוויר, ואז מחליטה לעשות מה שצריך כדי לכפר על חטאי העבר. היא מוצאת ומעירה את רוחות האדמה הענקיות הישנות ומפתה אותם לרדוף אחריה לעבר הסכר, שנהרס על ידי סלעים שמשליכים הענקים. אלזה חוזרת לחיים ורוכבת בדהירה על סוס הים, ומצליחה ברגע האחרון מצילה את ארנדל מפני נחשול המים הענק מהסכר ההרוס. כשחומת הערפל נעלמת מהיער, אלזה נפגשת מחדש עם אנה ומחייה את אולף. קריסטוף מציע נישואין לאנה. אנה מבינה שאלזה היא הרוח החמישית ושתפקידה לגשר בין העולם האנושי לעולם הקסם. אנה הופכת למלכת ארנדל, ואילו אלזה הופכת למלכה של היער הקסום, ומבקרת בקביעות בארנדל אשר חיה בשלום עם שכנתה.
בסצנה שלאחר כל הקרדיטים הארוכים, אולף מבקר בארמון הקרח של אלזה ומספר בחוש ההומור שלו למרשמלו ולאנשי השלג הקטנים על האירועים שחווה.
הופעות > קדחת הקרח

כמעט שנה לאחר אירועי הסרט הראשון, אלזה מנסה להפוך את מסיבת יום הולדת ה-19 של אנה למושלמת ככל האפשר, על מנת לפצות על השנים שהן בילו בנפרד. לשם כך, היא עובדת בצמוד עם קריסטוף, סוון ואולף כדי להגשים זאת. בעודה מוודאת כי מסיבת ההפתעה בחצר הארמון מוכנה, היא משאירה קריסטוף אחראי בזמן שהיא הולכת להעיר את אנה. בעוד היא מובילה את אנה במסע אחר מתנות יום ההולדת באמצעות חוט שמתפתל סביב הממלכה, אלזה חוטפת צינון, ושלא ביודעין מייצרת קבוצה של אנשי שלג קטנים עם כל עיטוש. אנשי השלג הקטנים מתחילים לפרק את הקישוטים של מסיבת יום ההולדת בזמן שקריסטוף מנסה לעצור אותם. בעוד אלזה מובילה את אנה ברחבי הממלכה, קריסטוף, סוון, ואולף מנסים להשתלט על אנשי השלג הקטנים ולתקן את הקישוטים בדיוק בזמן לחזרתן של אנה ואלזה. אנה, כשמבחינה בצינון ההולך ומחמיר של אלזה, מנסה לשווא לגרום לאלזה להפסיק עם המסע. הצינון של אלזה משפיע עליה וגורם לה להיות עייפה מאוד ולהתנהג לכאורה כשיכורה. לאחר שאלזה כמעט נופלת ממגדל השעון, אנה משכנעת אותה לקחת מנוחה, והשתיים חוזרות לארמון. בארמון, בעוד אנה מופתעת מהמסיבה שארגנו לכבודה, אלזה מתעטשת ויוצרת כדור שלג ענק דרך שופר ענקי, שפוגע בהנס המרצה את עונשו בבית הכלא. או אז אלזה נשכבת במיטתה תחת השגחתה וטיפולה של אנה, שמציינת כי זו מתנת יום ההולדת הטובה ביותר שלאלזה נתנה לה: היכולת לטפל בה ולדאוג לה.
הופעות > ראלף הורס את האינטרנט

אלזה הייתה אחת מנסיכות דיסני שהופיעו בסרט.
הופעות > ההרפתקה של אולף

אלזה הופיעה בסרט על תקופת החגים באורך 21 דקות לצד אנה, קריסטוף, סוון ואולף, שהוקרן לראשונה בבתי קולנוע יחד עם הסרט "קוקו" של דיסני ופיקסאר ב-22 בנובמבר 2017.
הופעות > היה היה איש שלג

אלזה הופיעה בסרט הקצר שאורכו כ-8 דקות, והוא מציג את נקודת המבט של אולף במהלך המתרחש בסרט הראשון בזיכיון.
הופעות > המשאלה

אלזה הופיעה בתפקיד קמע בתור אחת הדמויות שייצגו את סרטי הקולנוע המונפשים על רקע כתוביות הסיום של הסרט.
הופעות > שונות > מוצרים

בדצמבר 2013, חברת דיסני החלה לפרסם את "בובות הקסם המוזיקליות של אלזה ואנה", אשר ניגנו שירים המופיעים בסרט. גרסאות רבות ואחרות של אלזה הוצעו לרכישה, לרבות בובות אופנה, וקטיפה. התחפושות בדמותה של אלזה הופצו בגרסת שמלת הקרח שלה יחד עם כפפות דומות לאלו שהיא לובשת בסרט. יחד עם אנה, דמותה של אלזה הודפסה על חפצים שונים שנמכרו במהדורת "לשבור את הקרח", כגון צלחות או ספלי קפה. בנוסף, גרסאות מופשטות של הסרט הותאמו לילדים קטנים, כולל ספר מוקלט. יתרה מזאת, אלזה ואנה הן דמויות שניתן לשחק ב"אינפיניטי דיסני" באמצעות בובות קטנות שנתן לקנותן בחנויות.
בתחילת 2014, מוצרי "לשבור את הקרח", כולל בובות ושמלות, נמכרו כמעט בכל מקום, כולל ברשתות שונות של חנויות דיסני ופארקי השעשועים. בתחילת נובמבר 2014, חברת דיסני הודיעה כי מכרה יותר משלושה מיליון תלבושות במהדורת "לשבור את הקרח" בצפון אמריקה לבדה, מתוכם אלזה הייתה במקום הראשון ברשימת תחפושות דיסני הנמכרים ביותר של כל הזמנים, ואחריה אנה במקום השני.
הופעות > שונות > פארקי שעשועים

בחודש נובמבר, יציאת הסרט לאקרנים, החלו דמויותיהן של אלזה ושל אנה להופיע בפארקים ובאתרי הבידור של וולט דיסני בפלורידה ובקליפורניה. בדיסניוורלד נורווגיה הוקם ביתן "לשבור את הקרח" הוקם בהשראת היסודות התרבותיים של סקנדינביה שהושקעו בתכנון הסרט. בדיסנילנד הוקם בית חורף שעל גגו מוצב פסל בדמותו של אולף. בנוסף הוכנסו אלזה, אנה ואולף למופע "דיסני על הקרח" בדיסנילנד פריז. ב-20 באפריל 2014 הופיעו אנה ואלזה ב"היכל אגדות הנסיכות" בממלכת הקסם, כשנספר כי זמן ההמתנה שהומתן כדי לראות את הדמויות הסתכם בכשלוש שעות, לעומת 15 דקות המתנה לסינדרלה ולרפונזל.
ביצועה של אלזה לשיר "Let It Go" הפך למאפיין המרכזי בקטע "הרפתקאות חורף החלומות", שנמשך כ-30 דקות והיה נושאו החורפי של המופע הלילי "עולם של צבעים", המציג סצנות מתוך סרטים של דיסני. המופע "חלומות דיסני!" המוצג בדיסנילד פריז הוסיף גם הוא את ביצועה של אלזה לשיר לאטרקציות המוצגות בו.
ב-16 במאי 2014 הוכרזה הצגת בכורה של מצעד "לשבור את הקרח" בדיסנילנד, שבו הופיעו אלזה, אנה, ואולף. המצעד הועלה לראשונה ב-13 ביוני 2014, והיה המופע המקדים של המצעד "Mickey's Soundsational". מ-5 ביולי עד ל-1 בספטמבר 2014, כחלק מתצוגת "כיף של קיץ עם 'לשבור את הקרח'" שהוצג בבית אולפני הוליווד של דיסני, הופיעו אנה ואלזה על מזחלת רתומה העושה את דרכה לאורך השדרות של הוליווד, לצד קריסטוף וגולשים נוספים. האחיות הופיעו גם בחגיגת "For the First Time in Forever: A Frozen Sing-Along", שם הן עוזרות כביכול להיסטוריוני משפחת המלוכה לספר את ההיסטוריה של ממלכת ארנדל, ובמופע זיקוקים לצד קריסטוף ואולף. בתגובה לביקוש גבוה הודיעו הפארקים של דיסני ב-7 באוגוסט על הארכת התצוגה "כיף של קיץ עם 'לשבור את הקרח'" עד ל-28 בספטמבר.
ב-19 באוגוסט 2014 הוכרז בתחילה כי "הבוטיק של אלזה ושל אנה" (שיחליף את "סטודיו דיסני 365") יפתח באמצע ספטמבר בדאונטאון דיסני. תאריך הפתיחה שונה ל-6 באוקטובר 2014, ושם החנות שונה ל"הבוטיק של אנה ושל אלזה". המיקום מכיל מוצרים בהשראת אנה, אלזה ואולף.
החל מ-22 במאי 2015 מציג דיסנילנד מצעד לילה חדש בשם "צבעי הלילה", בו מעורבים אנה, אלזה ואולף, כחלק מחגיגות יום העצמאות ה-60 של הפארק.
הופעות > שונות > קוספליי

דמותה של אלזה זכתה לפופולריות רבה בקהילת הקוספליי. הקוספליירית אנה פיית' ידועה בשל גילומה של אלזה באירועי צדקה, בכנסי קומיקס ובאירועים אחרים.
הערות שוליים

↑  Idina Menzel: A snow queen to melt our hearts, באתר "Daily Mail", ‏1 בדצמבר 2013
↑  Marc Snetiker, ‏Disney's 'Frozen' soundtrack: Ranking all nine original songs, באתר Entertainment, ‏30 בנובמבר 2013
↑  Lina Das, ‏Idina Menzel: A snow queen to melt our hearts, באתר Daily Mail, ‏1 בדצמבר 2013
↑  Linda Barnard, ‏Frozen will warm your heart: review, באתר The Star, ‏27 בנובמבר 2013
↑  Matt DeTurck, ‏CD Review: Disney's "Frozen" Soundtrack, באתר Rochester City Newspaper, ‏27 בנובמבר 2013
↑  Nasim Asl, ‏Frozen Melts Viewers’ Hearts, באתר The Oxford Student, ‏13 בדצמבר 2013
↑  Russ Fischer, ‏Disney's "Frozen", Formerly "The Snow Queen", Will Be CG Rather Than Hand-Drawn, באתר Slash Film, ‏11 בינואר 2012
↑  Arnowitz, Leora (2014-06-18). "'אני רוצָה להיות מודל לחיקוי לילדים'". FoxNews.com. נבדק ב-2016-02-02.
↑  Rothman, Michael (2014-06-13). "הכירו את אנה פיית' קרלסון, השחקנית שנראית בדיוק כמו אלזה מ'לשבור את הקרח'". ABC News. נבדק ב-2016-01-28.
| לשבור את הקרח |
| --- | --- | --- |
| סרטים ראשיים | לשבור את הקרח • לשבור את הקרח 2 • לשבור את הקרח 3 |  |
| סרטים נוספים | קדחת הקרח • ההרפתקה של אולף • היה היה איש שלג • אולף מציג |  |
| דמויות | אנה • אלזה • קריסטוף • אולף |  |
| מוזיקה | Let It Go • Do You Want to Build a Snowman?‎ • For the First Time in Forever • In Summer • Love Is an Open Door • Reindeer(s) Are Better Than People • Fixer Upper |  |
| צוות | הפקה: פיטר דל וצ'ו בימוי: ג'ניפר לי • כריס באק שחקנים: קריסטן בל • אידינה מנזל • ג'ונתן גרוף • ג'וש גד |  |
| נושאים קשורים | מלכת השלג • לשבור את הקרח (מחזמר) |  |
איור של מלכת השלג, הדמות שעליה מבוססת אלזה.
אידינה מנזל, המדבבת את אלזה.
אמנות קונספט גנוזה מצוירת ביד לדמותה של מלכת השלג
אלזה מברכת עוברים ושבים בפארק דיסנילנד שבקליפורניה
רומן גוטצייט

| --- | --- |

 לידה:  2 בינואר 1987 (בן 38) מוסקבה, ברה"מ 
 מדינה:  רוסיה רוסיה
 פרסים והוקרה:  פרס TEFI  תעודת הוקרה נשיאותית של הפדרציה הרוסית 
 קישורים חיצוניים
 פייסבוק:  roman.guttsait
 טוויטר (X):  guttsait
 
רומן לאונידוביץ' גוטצייט (ברוסית: Роман Леонидович Гутцайт; נולד ב-2 בינואר 1987, מוסקבה) הוא פרשן ספורט רוסי. הוא ידוע כפרשן בערוץ Match TV וברשת NTV-Plus, כמו גם כמנחה התוכנית "כדורגל טוטאלי" ב-Match TV. משמש גם כסגן העורך הראשי של Okko Sport ופרשן בערוץ הראשון.
ביוגרפיה

אביו ליאוניד אדוארדוביץ' היה אמן ספורט בשחמט.
מאז ילדותו החל הרומן להתעניין בטניס ובכדורגל, אהד את ניוקאסל, יובנטוס ונבחרת צרפת וכן השתתף במשחקי בית של ספרטק מוסקבה. עד מהרה החל גוטצייט לשחק בקבוצת נפת גגארינסקי בתחרויות במוסקבה, אך לא היה לו שום רצון להמשיך בקריירה מקצוענית ככדורגלן, בתקווה להיות מאמן. בשנת 2004 נכנס למחלקה הבינלאומית בפקולטה לעיתונאות באוניברסיטת מוסקבה, שבזכותו קיבל התמחות ברשת NTV-Plus. בשנת 2009 הוא הפך לסטודנט לתואר שני בפקולטה לפילולוגיה באוניברסיטת RUDN.
קריירה

גוטצייט החל לעבוד בערוץ NTV-Plus ונכנס לתפקיד העורך. הוא שימש כפרשן במשחקו הראשון בשנת 2007 עם קונסטנטין גניץ' לצדו ומאוחר יותר היה מעורב ללא הפסקה בפרשנויות עבור הערוץ שקדם ל-Match Premier: "נאש פוטבול". בשנת 2010 היה למנחה התוכנית "מועדון הכדורגל" במהלך גביע העולם 2010, בשנת 2012 חזר לתוכנית כמנחה קבוע. הוא גם היה פרשן במשחקי NBA ועבד כמנחה תוכנית "לונדון 2012", במהלך אולימפיאדת לונדון (2012).
ב-1 בנובמבר 2015 עבר לערוץ Match TV, שם המשיך לעבוד כפרשן, והיה גם מנחה התוכנית "אנליזה טוטאלית" עם ואלרי קרפין, שלימים שונה שמה ל"כדורגל טוטאלי", עליו היה מועמד לפרס TEFI בשנת 2018. ברשת Match TV שימש כפרשן בשני משחקי הגמר של ליגת האלופות, כמו גם למשחקי יורו 2016, גביע הקונפדרציות 2017 וגביע העולם 2018.
ביוני 2019 הוכרז כי גוטצייט עוזב את Match TV והוא עבר לעבוד בשירות הווידאו של Okko, שם נכנס לתפקיד סגן העורך הראשי של שירות הספורט של השירות, ולדימיר סטוגנינקו. באותו קיץ מונה גם לפרשן הספורט המרכזי של הערוץ הראשון, המשחק הראשון ששימש בו כפרשן היה משחק הסופר קאפ הרוסי 2019. בנוסף, בתאריכים 24 בפברואר ל-27 באוגוסט 2020, הוא הנחה את משחק הטלוויזיה הספורטיבי "יעד למיליון" בערוץ הראשון יחד עם טאש סרגסיאן.
בנוסף לעבודה בטלוויזיה שיתף פעולה עם תחנת הרדיו Sport FM, בה הנחה את התוכנית שלו "שופט עבורכם".
הערות שוליים

↑  "Гутцайт переходит на Первый канал и будет совмещать с Okko". Бизнес ONLINE. 23 ביוני 2019. {{cite web}}:  (עזרה)
1 2 3  ""Комментатор — это человек, создающий настроение"". NTV Plus. 5 ביולי 2013. {{cite web}}:  (עזרה)
↑  Автореферат диссертации доктора технических наук (Эдуард Михелевич Гутцайт)
↑  "Гутцайт: с детства болел за «Ювентус», но не просил ставить на матчи команды". Чемпионат. 28 ביוני 2019. {{cite web}}:  (עזרה)
1 2  "Роман Гутцайт — наш человек!". РАСК — Российская Ассоциация Спортивных Комментаторов. 7 ביוני 2018. {{cite web}}:  (עזרה)
↑  "Роман Гутцайт: "Когда я в эфире, я будто попадаю в какое-то другое измерение"". РАСК — Российская Ассоциация Спортивных Комментаторов. 23 באפריל 2018. {{cite web}}:  (עזרה)
↑  Гутцайт Р.Л. (11 בספטמבר 2015). "Спортивное комментирование и его роль в телевизионной медиатизации : на примере спутниковой телекомпании "НТВ-Плюс"". РГБ — Российская Государственная Библиотека. {{cite web}}:  (עזרה)
↑  "Роман Гутцайт". Матч Премьер.
↑  "Комментатор «НТВ-Плюс» Роман Гутцайт открыл конференцию на Sports.ru". Sports.ru. 17 בינואר 2012. {{cite web}}:  (עזרה)
↑  "Гутцайт анонсировал возвращение «Тотального футбола»". SM News. 6 באוגוסט 2018. {{cite web}}:  (עזרה)
↑  "Ведущий спортивной программы/спортивный комментатор". ТЭФИ.
↑  "Победители ТЭФИ 2019". ТЭФИ.
↑  "Розанов и Гутцайт прокомментируют финал Лиги чемпионов". ספורט אקספרס. 10 במאי 2016. {{cite web}}:  (עזרה)
↑  "Гутцайт и Кривохарченко прокомментируют финал Лиги чемпионов на «Матч ТВ»". Sports.ru. 31 במאי 2019. {{cite web}}:  (עזרה)
1 2  "Гутцайт Роман Леонидович". РАСК — Российская Ассоциация Спортивных Комментаторов.
↑  "Комментатор Роман Гутцайт: «Франция – Бельгия – это идеальный матч для полуфинала»". Sportbox.ru. 10 ביולי 2018. {{cite web}}:  (עזרה)
↑  "Еще два комментатора ушли с «Матч ТВ» на Okko". Спорт день за днем. 23 ביוני 2019. {{cite web}}:  (עזרה)(הקישור אינו פעיל, Май 2020)
↑  "Большое интервью с Гутцайтом: трансфер с «Матч ТВ» в Okko, дружба с Карпиным, методы воспитания Уткина". Sports.ru.
↑  "Савин и Гутцайт прокомментируют матч Суперкубка России «Зенит» – «Локомотив»". Sports.ru. 4 ביולי 2019. {{cite web}}:  (עזרה)
קתרין ויניק

| --- | --- |

ויניק, 2019
 לידה:  17 בדצמבר 1977 (בת 47) אטוביקוק, אונטריו, קנדה קנדה 
 שם לידה:  Kateryna Anna Vinitska 
 מדינה:  קנדה
 תקופת הפעילות:  מ-1999
 מקום לימודים:  סטודיו ויליאם אספר  אוניברסיטת יורק  Richview Collegiate Institute 
 פרופיל ב-IMDb
 חתימה:   
 
קתרין וויניק (באנגלית: Katheryn Winnick; נולדה ב-17 בדצמבר 1977) היא שחקנית קולנוע וטלוויזיה קנדית. ידועה בעיקר בזכות גילום דמותה של לאגרטה בסדרה "ויקינגים" של ערוץ ההיסטוריה.
היא גם גילמה תפקידים שונים בסרטים "שעשוע" (2008), בסדרת הטלוויזיה "בונז" (2010), בסרט "להציץ אל מוחו של צ'ארלס סוואן השלישי" (2012), ובסרט "אמנות הגניבה" (2013).
ביוגרפיה

נולדה בשם קטרינה אנה ויניצקה (Kateryna Anna Vinitska) באטוביקוק, אונטריו שבקנדה, למשפחה אוקראינית. היא דיברה אוקראינית שהייתה שפתה הראשונה, אנגלית היא התחילה לדבר בגיל שמונה. היא החלה הכשרה באמנויות לחימה בגיל שבע והשיגה את החגורה השחורה הראשונה שלה בגיל 13. בגיל 21, היא למדה בשלושה בתי ספר לאמנויות לחימה.
היא לימדה טאקוונדו והגנה עצמית לשחקנים בזמן שלמדה לתואר ראשון בקינסיולוגיה באוניברסיטת יורק.
קריירה

בשנת 2001 ביצעה את הופעתה הראשונה בקולנוע, בסרט האימה האמריקאי "סיכון ביולוגי", לצדה של ספראג גריידן. לאחר מכן, וויניק הופיעה בסרטים רבים, כולל "אין כמו בבית (2006)", "על אהבה וסמים אחרים" (2010) ו"קילרים" (2010). היא גם הופיעה בהופעות אורח באינספור תוכניות טלוויזיה, בעיקר "האוס", "האחו", "עצמות", "חוק וסדר", "חוק וסדר: כוונה פלילית", "CSI"‏, "CSI: ניו יורק", "CSI: מיאמי", "מחשבות פליליות", הגליידס", "מבוקש" ו"ניקיטה". במסגרת תפקידה בסדרה בונז, גילמה את חנה ברלי, כתבת צבאית שהתפרסמה כמי שדיווחה על המלחמה באפגניסטן, שהייתה למושא אהבתו של סילי בות', הדמות הראשית בסדרה.
בשנת 2009 וויניק כיכבה בסרט דרמה קומית בשם "נשמות קרות" בכיכובו של פול ג'יאמטי, אשר הוקרן בבכורה עולמית בפסטיבל הסרטים סאנדנס 2009.
ב-2011, וויניק לוהקה לתפקיד אורח בסדרת הריגול של רשת CW "ניקיטה".
בשנת 2013, היא הצטרפה לסדרת הטלוויזיה של ערוץ ההיסטוריה "הוויקינגים", בתפקיד לגרטה, דמות אגדית מההיסטוריה הוויקינגית. ביולי 2017, וויניק הצהירה בחשבון הטוויטר שלה שהיא לוהקה לתפקיד בפרויקט שיוכרז עליו במהלך קומיק-קון, סן דייגו. מאוחר יותר התגלה כי היא תדבב את הדמות הראשית במצב הנאצים הזומבים של משחק המחשב "Call of Duty: World War 2".
בשנת 2019 החלה לככב בסדרת הפשע "המתנקשים" בנטפליקס.
בשנת 2021 כיכבה בסרט "הצלף" לצד ליאם ניסן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | Biohazardous | ג'ניפר |  |
| 2002 | Smoking Herb | מרסיה |  |
| 2002 | Fabled | ליז |  |
| 2002 | שבועיים מראש | טיפאני |  |
| 2003 | What Alice Found | ג'ולי |  |
| 2004 | 50 דייטים ראשונים | בחורה צעירה |  |
| 2004 | Satan's Little Helper | ג'נה וולי |  |
| 2004 | הולכים רחוק | טריש |  |
| 2005 | מעורר השאול: עולם השאול | צ'לסי |  |
| 2006 | Cloud 9 | אולגה |  |
| 2006 | Kiss Me Again | צ'אליס |  |
| 2006 | אין כמו בבית | אמנדה |  |
| 2007 | כשניטשה בכה | לו אנדריאס-סלומה |  |
| 2008 | Amusement | טאבית'ה |  |
| 2009 | נשמות קרות | סבטה |  |
| 2010 | Tranced | קליאו |  |
| 2010 | Radio Free Albemuth | רייצ'ל בריידי |  |
| 2010 | קילרים | ויויאן |  |
| 2010 | על אהבה וסמים אחרים | ליסה |  |
| 2010 | Night and Day | ג'ולי |  |
| 2011 | Choose | פיונה ווגנר |  |
| 2011 | Bat $#*! Crazy | חברה |  |
| 2012 | לילה אחרון בעיר | אוקסנה |  |
| 2012 | הצצה למוחו של צ'ארלס סוואן השלישי | איוונה |  |
| 2013 | אמנות הגניבה | לולה |  |
| 2017 | המגדל האפל | לורי צ'יימברס |  |
| 2018 | Speed Kills | אמילי גוואן |  |
| 2019 | Polar: המתנקש | ויויאן |  |
| 2020 | Wander | אלסה |  |
| 2021 | הצלף | שרה פנינגטון |  |
| 2021 | חיים במנוסה | פטי ווגל | גם מפיקה-שותפה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | Psi Factor | סוזי | פרק: "Sacrifices" |
| 1999 | בגוף ראשון | הולי בנסון | 5 פרקים |
| 2000 | אוצרות מן העבר | רוזלין | פרק: "Nine Lives" |
| 2001 | Screech Owls | בריאנה סטיילס | פרק: "Face Off" |
| 2002 | Tracker | לורה | 2 פרקים |
| 2002, 2009 | חוק וסדר: כוונה פלילית | קרין בנט / קארי קונלון | 2 פרקים |
| 2003 | אוז | ליזל רובסון | פרק: "4giveness" |
| 2003 | Wild Card | קנדל | פרק: "Hell Week" |
| 2003 | 10-8: Officers on Duty | לוסי ג'ונסון | פרק: "Lucy in the Sky" |
| 2004 | CSI: מיאמי | ניקול | פרק: "Rap Sheet" |
| 2004 | נעדרים | ג'ולי שניידר | פרק: "In the Midnight Hour" |
| 2005 | CSI: ניו יורק | ליסה קיי | פרק: "Corporate Warriors" |
| 2005 | Trump Unauthorized | איוונה טראמפ | סרט טלוויזיה של ABC |
| 2006 | מחשבות פליליות | מגי לואו | פרק: "Somebody’s Watching" |
| 2006 | 13 Graves | איימי | סרט טלוויזיה של FOX |
| 2007 | האוס | איב | פרק: "One Day, One Room" |
| 2007 | Tipping Point | נינה פטרסון | סרט טלוויזיה של Lifetime |
| 2008 | חוק וסדר | שרה שיפלי | פרק: "Excalibur" |
| 2009 | CSI | מורין מרטין | פרק: "One to Go" |
| 2010 | The Gates | קאט רוסו | פרק: "Identity Crisis" |
| 2010 - 2011 | בונז | האנה ברלי | 7 פרקים |
| 2011 | הגליידס | ולרי דורמן | פרק: "Lost and Found" |
| 2011 | ניקיטה | קלי | פרק: "Partners" |
| 2012 | המשלח | דארסי דניאלס | פרק: "Hot Ice" |
| 2013 - 2020 | ויקינגים | לאגרטה | תפקיד ראשי (6 עונות); 71 פרקים גם במאית הפרק "Valhalla Can Wait" |
| 2015 | מבוקש | פרנקי וולס | פרק: "Skip" |
| 2019 | המתנקשים | כריסטין "סי.ג'י" גווין | תפקיד ראשי; 10 פרקים גם מפיקה-שותפה ובמאית הפרק "Legacy" |
| 2020 - הווה | שמיים גדולים | ג'ני הויט | תפקיד ראשי (2 עונות); 34 פרקים |
פרסים ומועמדויות

| שנה | פרס | קטגוריה | סרט/סדרה | תוצאה |
| --- | --- | --- | --- | --- |
| 2012 | פסטיבל הסרטים בבוורלי הילס | השחקנית הטובה ביותר | "ילדי האוויר" | זכייה |
| 2014 | פרס המסך הקנדי | ההופעה הטובה ביותר של שחקנית ראשית בתפקיד דרמטי | "ויקינגים" | מועמדות |
| 2015 | פרס ביקורת הטלוויזיה | שחקנית המשנה הטובה ביותר בסדרת דרמה | "ויקינגים" | מועמדות |
| 2015 | פרס מייפל הזהב | השחקנית הטובה ביותר בסדרת טלוויזיה בארצות הברית | "ויקינגים" | מועמדות |
Speedy Gonzales (שיר)

| --- | --- |
 סינגל בביצוע דוד דנטה
 יצא לאור:  1961
 תאריך הקלטה:  1961
 סוגה:  מוזיקת פופ
 שפה:  אנגלית 
 אורך:  2:30
 כתיבה:  באדי קיי, אתל לי, דוד הס
 לחן:  Ethel Lee, דייוויד הס, Buddy Kaye 
 
Speedy Gonzales הוא שיר הומוריסטי משנת 1961 מאת דַּוִד דַּנְטֵֶה (דוד הס) (אנ') העוסק בדמות העכבר המקסיקני ספידי גונזלס מהסרטים המצוירים של האחים וורנר. השיר הפך פופולרי רק ב-1962 בגרסת הכיסוי של פאט בון.
היסטוריה

בשנת 1961 פורסם השיר לראשונה בביצוע המקורי של דוד דנטה. השיר בגרסתו של דנטה לא זכה להצלחה רבה ונשכח עד מהרה.
אף על פי כן, הזמר פאט בון שמע במקרה את השיר בפאב בפיליפינים, ובהמשך החליט להקליט גרסת כיסוי לשיר. המדבב מל בלאנק השתתף גם הוא בהקלטת השיר כאשר ביצע את קולו של ספידי גונזלס (דמות אותה דיבב בסרטי האנימציה של האחים וורנר).
גרסת הכיסוי של פאט בון שפורסמה במהלך שנת 1962 זכתה להצלחה רבה בארצות הברית וברחבי העולם. גרסת הכיסוי של בון הגיעה בשנת 1962 למקום ה-6 במצעד הבילבורד הוט 100 ונשארה במצעד במשך 13 שבועות.
הסינגל זכה להצלחה עצומה באירופה, שם נמכרו ממנו כמיליון עותקים.
הערות שוליים

↑  Pat Boone
| --- | --- |
בקרת זהויות :  MusicBrainz work: febc5ba6-ae0e-48fd-a9bf-befe228e283e
שלמה גרסיאן-חן

רבי שלמה בן משה גרסיאן (גרציאן) - חן (נפטר בשנת ה'ס"ז, 1307) היה רב ודיין יהודי בברצלונה שבספרד שחי בתקופת הראשונים. רבי שלמה היה גם שופט שקיבל הכרה מטעם מלכות ספרד. על פי מחקרו של יצחק בער, מינה אותו המלך פדרו השלישי בה'נ"א (1291) לשפוט עם הרשב"א במספר ערכאות.
נודע גם כמי שחתום יחד עם חברי בית דינו של הרשב"א, על החרם הנודע שעשו כנגד לימוד פילוסופיה לבחורים מתחת לגיל 25 למשך 50 שנה. בעת הפולמוס הסוער שקדם לחרם, בין הרשב"א ואבא מרי הירחי לחכמי פרובנס אודות לימוד הפילוסופיה, היה רבי שלמה מי שניסה לפשר בין הצדדים, אך לא הצליח בכך.
רבי שלמה היה מאבות משפחת חן שכונו "הנשיאים" בספרד וצאצא לראשי הגולה בבבל. מצאצאי רבי יהודה בן ברזילי הברצלוני וקרוב משפחתם של זרחיה חן ורבי שאלתיאל חן. מצבתו מצויה כיום במוזיאון בברצלונה, לאחר שבית הקברות העתיק חולל.
לקריאה נוספת

אבני חן - תולדות משפחת חן לדורותיה, פרק ד', ה'תשע"ה, הוצאת ספרים קה"ת, שניאור זלמן ברגר ואליעזר ליין.
אליפות סאו פאולו בכדורגל

| --- | --- |

 שם מלא:  אליפות סאו פאולו בכדורגל
 כינוי:  פאוליסטאו (Paulistão)
 תחום:  כדורגל
 ארגון:  פדרציית הכדורגל של סאו פאולו
 מדינות:  סאו פאולו שבברזיל
 תקופת הפעילות:  1902–הווה (כ־123 שנים)
 אלופה נוכחית:  קורינתיאנס
 מפעל נמוך:  Campeonato Paulista Série A2 
 www.futebolpaulista.com.br
 
קבוצת C.A. Paulistano כובשת שער מול São Paulo AC במשחק הגמר של Campeonato Paulista בשנת 1905.
סדרה א1 של אליפות סאו פאולו בכדורגל (בפורטוגזית: Série A1 do Campeonato Paulista de Futebol), מוכרת בישראל גם כקמפאונטו פאוליסטה, היא ליגת הכדורגל הבכירה של מדינת סאו פאולו שבברזיל. אליפות סאו פאולו נוסדה ב-1902 והיא תחרות הכדורגל הוותיקה בברזיל. היא מאורגנת על ידי פדרציית הכדורגל של סאו פאולו (Federação Paulista de Futebol), אשר כפופה לקונפדרציית הכדורגל הברזילאית.
ארבע הקבוצות החזקות במדינת סאו פאולו, הן מבחינת הישגית והן מבחינה פופולרית, הן קורינתיאנס, סאו פאולו, פלמיירס וסנטוס.
עשרים קבוצות משתתפות מדי שנה בסדרה א1 של אליפות סאו פאולו. לתחרות שני שלבים - בשלב הראשון משחקת כל קבוצה נגד שאר הקבוצות האחרות בפורמט ליגה. בשלב השני, שמונה הקבוצות המסיימות בשמונת המקומות הראשונים בשלב הליגה משחקות בשיטת גביע הכוללת שלושה שלבים.
בנוסף, ארבע הקבוצות המסיימות החל מהמקום התשיעי בשלב הליגה ושאינן קבוצות מבירת המדינה, סאו פאולו, ולמעט סנטוס, משחקות תחרות נוקאאוט הנקראת "אליפות פאוליסטה מפנים המדינה".
ארבע הקבוצות האחרונות בשלב הליגה יורדות לסדרה א2, ומתחלפות עם ארבע הקבוצות המובילות של סדרה א2.
סדרות נוספות של אליפות סאו פאולו הן סדרה א3 וסדרה ב.
עונת 2012

עונת 2012 של אליפות סאו פאולו (סדרה א1) נערכה בין 21 בינואר ל-13 במאי.